**Juri Ivanovitš Malentšenko** (venäjäksi Юрий Иванович Маленченко, s. 22. joulukuuta 1961 Svitlovodsk, Ukrainan neuvostotasavalta, Neuvostoliitto) on venäläinen, ukrainalaista alkuperää oleva kosmonautti. Vuonna 2012 hän oli avaruudessa lennolla Sojuz TMA-05M.

Koulutus ja perhe
-----------------

Malentšenko kävi peruskoulun ja lukion Svitlovodskissa. Sotilaslentokoulutukseen hän meni Harkovaan vuonna 1983. Hän toimi Neuvostoliiton ilmavoimissa lentäjänä Odessan alueella. 

Malentšenko on toista kertaa naimisissa, nyt Jekaterina Dmitrijevan kanssa. Perheessä on yksi tytär ja edellisestä avioliitosta on aikuinen poika, Dmitri.

Ura avaruuslentäjänä
--------------------

Malentšenkon esimies kysyi häneltä kiinnostusta avaruuslentoihin, ja maaliskuussa 1987 Malentšenko aloitti kosmonauttikoulutuksensa. Hän oli varamiehistössä Sojuz TM-17- ja Sojuz TM-18-lennoilla. Välillä hän opiskeli Ilmavoimien Zukovskin akatemiassa. 

Malentšenkon ensimmäinen avaruuslento alkoi heinäkuussa 1994, jolloin hän lensi Sojuz TM-19:n miehistössä Mir-avaruusasemalle. Lokakuussa 1998 hän aloitti avaruussukkula-koulutuksen NASAssa ja lensi STS-106-lennolla ISS-asemalle syyskuussa 2000.

Vuonna 2003 Malentšenko lensi ISS:lle Sojuz TMA-2 lennolla ja meni naimisiin avaruudessa vaikkakin hänen venäläinen morsiamensa oli tuolloin Houstonissa. Neljäs avaruuslento oli Sojuz TMA-11 syksyllä 2007. 

Sojuz TMA-11 lennon paluu huhtikuussa 2008 ei sujunut täysin suunnitelmien mukaan vaan Sojuz-kapseli palasi maahan tavoiteltua jyrkemmässä kulmassa. Paluun aikana Malentšenko ja hänen avaruuslentäjäkollegansa Yi So-yeon ja Peggy Whitson kokivat yli kymmenen kertaa Maan pinnan painovoiman suuruisia voimia. Avaruuslentäjien tilaa kuvattiin paluun jälkeen tyydyttäväksi.

Malentšenkon kokonaisavaruuslentoaika on 514 vuorokautta 11 tuntia ja 59 minuuttia.

Joulukuun 15. päivänä Malentšenko lensi Sojuzilla Kansainväliselle avaruusasemalle yhdessä Tim Peaken ja Timothy Kopran kanssa suunnitellusti kesäkuuhun 2016 asti. Telakoitumisessa oli tekninen häiriö, ja Malentšenko hoiti telakoitumisen manuaalisesti.

### Lennot

| Laukaisu | Laukaisualus | Nimi | Tehtävä | Laskeutuminen | Laskeutumisalus | Kesto | Huomioita |
| --- | --- | --- | --- | --- | --- | --- | --- |
| 1994-07-1111. heinäkuuta 1994 | Sojuz TM-19 | Mir EO-16 | Mir 16:n komentaja | 1994-11-044. marraskuuta 1994 | Sojuz TM-19 | 125 vrk 22 h 53 min |  |
| 2000-09-088. syyskuuta 2000 | STS-106 | STS-106 | tehtäväasiantuntija | 2000-09-088. syyskuuta 2000 | STS-106 | 11 vrk 19 h 12 min |  |
| 2003-04-2626. huhtikuuta 2003 | Sojuz TMA-2 | ISS Retkikunta 7 | ISS Retkikunta 7:n komentaja, | 2003-10-2828. lokakuuta 2003 | Sojuz TMA-2 | 184 vrk 22 h 46 min |  |
| 2007-10-1010. lokakuuta 2007 | Sojuz TMA-11 | ISS Retkikunta 16 | ISS Retkikunta 16 | 2008-04-1919. huhtikuuta 2008 | Sojuz TMA-11 | 191 vrk 19 h 8 min |  |
|  | Sojuz TMA-05M |  |  |  |  |  |  |
| 2015-12-1515. joulukuuta 2015 | Sojuz TMA-19M | ISS | ISS |  |  |  |  |

Lähteet
-------

1. ↑  Sojuz-kapselilla hurja paluu avaruudesta  19.4.2008. Helsingin Sanomat. Viitattu 20.4.2008.
2. ↑  Biographies of USSR / Russian Cosmonauts: Malenchenko  19.4.2008. spacefacts.de. Viitattu 20.4.2008. (englanniksi)
3. ↑  Mikko Leppänen: Suomalaissukuinen astronautti saapui kansainväliselle avaruusasemalle *YLE Uutiset*.  15.12.2015. Viitattu 16.12.2015.
4. ↑  Russia updates launch schedule for ISS crews, cargo *Spaceflight Now*. Viitattu 26.9.2015. (englanniksi)
5. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Juri Malentšenko**.
* NASA-sivuston elämäkerta (englanniksi)
* spacefacts.de (englanniksi)
* kursknet.ru (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Muut | 
* Encyclopedia of Modern Ukraine

 |

 |